钦定古今图书集成/理学汇编/学行典/第237卷 > 幸思顺
## 钦定古今图书集成/理学汇编/学行典/第237卷 > 幸思顺

按《东坡志林》：“幸思顺，金陵老儒也。皇祐中，沽酒江州，
人无贤愚，皆喜之。时劫江贼方炽，有一官人舣舟酒
垆下，偶与思顺往来相喜，思顺以酒十壶饷之。已而
被劫于蕲黄闲，群盗饮此酒，惊曰：‘此幸秀才酒耶’？官
人识其意，即绐曰：‘仆与幸秀才亲旧’。贼相顾叹曰：‘吾
侪何为劫幸老所亲哉’？敛所劫还之，且戒曰：‘见幸老
毋言’。”思顺年七十一，日行二百里。盛夏暴日中，不渴，
常啖物而不饮水云。